CELEX: C2006/154/47
Language: fi
Date: 2006-07-01 00:00:00
Title: Asia T-119/06: Kanne  19.4.2006  — Usha Martin v. neuvosto ja komissio

1.7.2006   
            
            
               FI
            
            
               Euroopan unionin virallinen lehti
            
            
               C 154/18
            
         Kanne 19.4.2006 — Usha Martin v. neuvosto ja komissio
   (Asia T-119/06)
   (2006/C 154/47)
   Oikeudenkäyntikieli: englanti
   Asianosaiset
   
      Kantajat: Usha Martin Ltd (Kalkutta, Intia) (edustajat: asianajaja K. Adamantopoulos ja solicitor J. Branton)
   
      Vastaajat: Euroopan unionin neuvosto ja Euroopan yhteisöjen komissio
   Vaatimukset
   
               —
            
            
               Muun muassa Intiasta peräisin olevien teräsvaijerien ja -kaapelien tuontia koskevien polkumyynnin vastaisten menettelyjen yhteydessä esitettyjen sitoumusten hyväksymisestä tehdyn päätöksen 1999/572/EY muuttamisesta 22.12.2005 tehty komission päätös, joka on julkaistu Euroopan unionin virallisessa lehdessä 26.1.2006, EYVL L 22, s. 54, 26.1.2006, (riidanalainen päätös) on kumottava Euroopan yhteisöjen perustamissopimuksen 230 artiklan nojalla siltä osin kuin se koskee kantajaa ja siinä peruutetaan aikaisemmin voimassa ollut vähimmäishintasitoumus.
            
         
               —
            
            
               Lopullisen polkumyyntitullin käyttöönotosta muun muassa Intiasta peräisin olevien teräsköysien ja -kaapeleiden tuonnissa annetun asetuksen (EY) N:o 1858/2005 muuttamisesta 23 päivänä tammikuuta 2006 annettu neuvoston asetus (EY) N:o 121/2006, joka on julkaistu Euroopan unionin virallisessa lehdessä 26.1.2006, EYVL L 22, s. 1, 26.1.2006, on kumottava Euroopan yhteisöjen perustamissopimuksen 230 artiklan nojalla siltä osin kuin se koskee kantajaa ja siinä pannan toimeen riidanalainen päätös, jolla peruutetaan aikaisemmin voimassa ollut vähimmäishintasitoumus
            
         
               —
            
            
               vastaaja on velvoitettava korvaamaan oikeudenkäyntikulut tästä oikeudenkäynnistä.
            
         Oikeudelliset perusteet ja pääasialliset perustelut
   Kantaja on vientiä harjoittava teräsvaijerien valmistaja Intiassa ja harjoittaa vientiä Euroopan unioniin.
   Komissio oli 13.8.1999 tehdyllä päätöksellä (1) hyväksynyt tietyt vähimmäishintasitoumukset, joita muun muassa kantaja tarjosi esimerkiksi Intiasta peräisin olevien teräsvaijerien ja -kaapelien tuontia koskevien polkumyynnin vastaisten menettelyjen yhteydessä.
   Päätöksellä 2002/38 (2) komissio peruutti hyväksynnän kantajan tarjoamalta vähimmäishintasitoumukselta kantajan mukaan sillä perusteella, että se ei ollut raportoinut hintasitoumuksen alaan kuulumattomia myyntejään ja väitti, että teräsvaijerit ja -kaapelit olivat peräisin Dubaista, vaikka tosiasiassa niiden olisi pitänyt ilmoittaa olevan peräisin Intiasta, koska intialaista raaka-ainetta ei oltu lisäjalostettu riittävästi Dubaissa. Neuvoston asetuksella N:o 121/2006 (3) otettiin käyttöön lopullinen polkumyyntitulli, jolla pantiin täytäntöön komission päätös.
   Vähimmäishintasitoumukseen kuulumattomien myyntien ilmoittamatta jättämisen osalta kantaja väittää, että kyseessä on pelkkä inhimillinen erehdys ja väittää, että suhteellisuusperiaatetta on loukattu, koska kyse ei ole hintasitoumuksen olennaisesta rikkomisesta ja näin ollen seurauksena pitäisi olla ainoastaan kehotus välttää tällaista rikkomista tulevaisuudessa eikä hintasitoumuksen peruuttaminen. Kantaja väittää lisäksi, ettei yhteisön teollisuudelle aiheutettu vahinkoa.
   Väitetyn Dubaista peräisin olemisen osalta kantaja väittää, että toimielimet ovat tehneet oikeudellisen virheen arvioimalla alkuperän väärin, koska komissio käytti väitetysti arviointiperusteena sitä, oliko kyseisen tuotteen tariffinimike muuttunut, kun kantajan mukaan taas merkitykselliset arviointiperusteet ovat seuraavat:
   
               i)
            
            
               viimeisin olennainen menettely tai toimenpide;
            
         
               ii)
            
            
               toimenpiteen on oltava taloudellisesti perusteltua;
            
         
               iii)
            
            
               toimenpide on toteutettava tarkoitusta varten varustetussa yrityksessä ja
            
         
               iv)
            
            
               toimenpiteen tuloksena on oltava uuden tuotteen valmistaminen tai oltava merkittävä valmistusvaihe.
            
         Lisäksi oli käytettävissä lievempiä seuraamuksia kuin hintasitoumuksen peruuttaminen, kuten se, että jäsenvaltioiden tulliviranomaiset voisivat vaatia polkumyyntitulleja tai voitaisiin asettaa ehdoksi, että intialaisista säikeistä tehtyjen köysien vienti Dubaista loppuu.
   Näin ollen kantaja vetoaa oikeudelliseen virheeseen, perustelujen puutteellisuuteen, toimivallan väärinkäyttöön ja suhteellisuusperiaatteen loukkaamiseen.
   
      (1)  Etelä-Afrikasta, Intiasta, Kiinan kansantasavallasta, Korean tasavallasta, Meksikosta, Puolasta, Ukrainasta ja Unkarista peräisin olevien teräsvaijerien ja -kaapelien tuontia koskevien polkumyynnin vastaisten menettelyjen yhteydessä esitettyjen sitoumusten hyväksymisestä 13.8.1999 tehty komission päätös 1999/572/EY (EYVL 1999, L 217, s. 63).
   
      (2)  Muun muassa Intiasta peräisin olevien teräsvaijerien ja -kaapelien tuontia koskevien polkumyynnin vastaisten menettelyjen yhteydessä esitettyjen sitoumusten hyväksymisestä tehdyn päätöksen 1999/572/EY muuttamisesta 22. päivänä joulukuuta 2005 tehty komission päätös 2006/38/EY (EUVL 2006, L 22, s. 54).
   
      (3)  Lopullisen polkumyyntitullin käyttöönotosta muun muassa Intiasta peräisin olevien teräsköysien ja -kaapeleiden tuonnissa annetun asetuksen (EY) N:o 1858/2005 muuttamisesta 23 päivänä tammikuuta annettu neuvoston asetus (EY) N:o 121/2006 (EUVL 2006, L 22, s. 1).